Diari Oficial de la Generalitat Valenciana


Sumari del DOGV 8073, del 29-06-2017 (2017/5878)

ACORD de 23 de juny de 2017, del Consell, pel qual s'autoritza l'expedient de rescabalament 3-16/2219DZU per obligacions contretes en exercicis anteriors amb diverses empreses.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   8073

Data del DOGV
:   29-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5878


Data del document
:   23-06-2017

Organisme emissor
:   Conselleria d'Educació, Investigació, Cultura i Esport

Tipus de document
:   Acord

Descriptors 

:   * Conselleria d'Educació, Investigació, Cultura i Esport

ACORD de 23 de juny de 2017, del Consell, pel qual s'autoritza l'expedient de rescabalament 3-16/4560JEJ per obligacions contretes en exercicis anteriors amb diverses empreses. [2017/5878]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com en la Circular 1/2015, de 16 de març, de la Intervenció General de la Generalitat, i a proposta del conseller d'Educació, Investigació, Cultura i Esport, el Consell, prèvia deliberació, en la reunió de 23 de juny de 2017,  
  
ACORDA  
  
Primer  
Autoritzar l'aprovació pel conseller d'Educació, Investigació, Cultura i Esport de l'expedient de rescabalament, a favor de les empreses a continuació relacionades:  
  
1. Promed Consulting, SL, amb CIF S87918037, per import de setanta-set mil cinquanta-huit euros i vint-i-sis cèntims d'euro (77.058,26 ?), IVA inclòs, en concepte de despesa ocasionada pels treballs de reforç d'estructura i reparació general, i els treballs de reforç d'estructura, cobertes i instal·lacions de l'edifici aulari El Teix en el CRA Mariola-Benicadell, d'Agres, la factura de la qual va ser presentada el 30 de setembre de 2014.  
  
2. Sevengar, SL, amb CIF M21862732, per import de dos-cents seixanta-set euros i huitanta-un cèntim d'euro (267,81 ?), IVA inclòs, en concepte de despesa ocasionada pels mateixos treballs que en l'apartat anterior en l'aulari El Teix del CRA Mariola-Benicadell, d'Agres, la factura de la qual va ser presentada el 7 de juliol de 2016.  
  
3. Pavasal Empresa Constructora, SA, amb CIF W18539068, per import de trenta-un mil quatre-cents seixanta-dos euros (31.462,00 ?), IVA inclòs, en concepte de despesa ocasionada per l'execució de l'obra menor Reparació del paviment del pati de l'IES Politècnic de Castelló de la Plana, la factura de la qual es va presentar l'1 de març de 2017.  
  
  
4. Enrique I. Artola, SL, amb CIF Q94206164, per import de catorze mil cinc-cents quaranta-nou euros i quatre cèntims d'euro (14.549,04 ?), IVA inclòs, en concepte de despesa ocasionada per la realització de l'obra menor Col·locació de gàrgoles per a l'evacuació de l'aigua de la coberta en la secció de l'IES Serra d'Espadà d'Onda, la factura de la qual es va presentar el dia 20 de febrer de 2017.  
  
Segon  
Autoritzar la imputació a l'exercici corrent de les obligacions econòmiques contretes en 2014 i 2016 per les empreses Promed Consulting, SL, i Sevengar, SL, pels imports de 77.058,26 euros i 267,81 euros respectivament.  
  
València, 23 de juny de 2017  
  
La consellera secretària,  
MÓNICA OLTRA JARQUE